ผมมีเพศสัมพันธ์กับแฟนวันที่ 17 ก.พ.แบบป้องกัน ถุงยางไม่ได้ฉีกขาด แล้วแฟนผมก็ทานยาคุมฉุกเฉินแบบ 2 เม็ดไปเมื่อวันที่ 18 ก.พ. จากนั้นวันที่ 1 มี.ค. ประจำเดือนแฟนผมก็มา 4 วันครับ ต่อมาตลอดช่วงเดือน มี.ค. แฟนผมก็ไม่ได้มีอาการผิดปกติเลย แล้วผมก็มีเพศสัมพันธ์กับแฟนผมวันที่ 30 มี.ค. อีกครั้งแบบป้องกัน ไม่เสร็จ แล้วถุงยางก็ไม่ได้ขาดครับ ปกติประจำเดือนแฟนผมจะมาทุกๆช่วงสิ้นเดือนคือประมาณวันที่ 28-31 แต่ตอนนี้ประจำเดือนแฟนผมขาดไป 1 อาทิตย์แล้วครับ แล้วแฟนผมก็มีตกขาวเมื่อวานนี้ อยากทราบว่าที่ประจำเดือนขาดเกี่ยวกับยาคุมฉุกเฉินที่ทานเมื่อเดือนก่อนไหมครับ หรือเพราะอะไรครับ
สวัสดีค่ะการมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2%ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ หลังจากินยาถ้ารอบเดือนมาตามปกติแล้วก็แสดงว่าไม่ได้ตั้งครรภ์ดังนั้นถ้ามีเพศสัมพันธ์ป้องกันด้วยถุงยางหลังจากนั้น โอกาสตั้งครรภ์ก็น้อยมาก หากตอนนี้ประจำเดือนมาช้ากว่า 35 วัน อาจมีสาเหตุอื่นๆนอกเหนือจากการตั้งครรภ์ แต่ควรตรวจยืนยันให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป